b"\n_START_ARTICLE_\nBerta Tarrida i Calduch\n_START_SECTION_\nTraject\xc3\xb2ria esportiva\n_START_PARAGRAPH_\nNasqu\xc3\xa9 el 24 de gener de 1992 a Sant Sadurn\xc3\xad d'Anoia amb una discapacitat auditiva que no l'imped\xc3\xad comen\xc3\xa7ar a practicar l'hoquei sobre patins als 4 anys. No obstant, amb 12 anys s'estren\xc3\xa0 a les categories inferiors del Club Esportiu Noia jugant en la posici\xc3\xb3 de davantera. Un any despr\xc3\xa9s, al 2005, debut\xc3\xa0 al primer equip femen\xc3\xad del club, amb el qual compet\xc3\xad quatre anys m\xc3\xa9s. A la temporada 2009/10 fitx\xc3\xa0 pel Club Pat\xc3\xad Vilanova, amb el qual debut\xc3\xa0 a la m\xc3\xa0xima categoria, l'OK Lliga femenina. Al 2011/12 fitx\xc3\xa0 pel Reus Deportiu per a dues temporades, amb qui guany\xc3\xa0 la Supercopa catalana de 2011. La temporada 2012/13 fitx\xc3\xa0 pel Club Pat\xc3\xad Voltreg\xc3\xa0, entitat esportiva amb la que ha assolit la vict\xc3\xb2ria de m\xc3\xa9s competicions. Prova d'aquests triomfs s\xc3\xb3n dues lligues (2014, 2016), dues copes (2014, 2017) i quatre copes d'Europa (2013, 2016, 2017, 2019). A nivell de seleccions fou convocada tant amb l'espanyola com en la catalana, assolint amb la primera cinc copes d'Europa sub-19 consecutius (2006-10) i dues en categoria absoluta (2011, 2013), mentre que amb la segona es proclam\xc3\xa0, en una ocasi\xc3\xb3, campiona de la Copa Am\xc3\xa8rica (2011)."